Der står i Kolonihaveloven, at du ikke må bo i kolonihavehuset hele året rundt, og ofte forbyder flere kommuner det også gennem en lokalplan. Så du må primært bo i huset over sommeren, mens du om vinteren (1. oktober til 31. marts) som tommelfingerregel må overnatte der i ferier og weekender. Der er dog nogle kolonihaveforeninger, hvor der er mulighed for at bo der hele året. Det kan du læse om i den enkelte forenings vedtægter.